48. schôdza NR SR - 15.deň - A. dopoludnia
Dátum: 2021-11-12
Poslanec: Mazurek, Milan (-)
Druh vystúpenia: Vystúpenie v rozprave

252. Viete, okrem toho, že mi nesmierne vadí to, že nám vládne takáto fašistická svoloč, tak mi vadia dve zásadné veci. Jedna je tá neuveriteľná miera pokrytectva, ktorú tu opäť zase predviedol aj ten, ktorý teraz tu sedí (zaznenie gongu) na mieste spravodajcu, pán Šefčík, ktorý tu začal moralizovať nad tým, ako si niekto dovolí tu robiť nejaké vtipné gestá, že či sa z toho smejú aj tí ľudia, ktorí sú v nemocniciach, aj tí zdravotníci, ktorí sú v nemocniciach. Ja by som to všetko bral, pán Šefčík, keby vaša kolegyňa Monika Kozelová nezverejnila na svojom Facebooku karikatúru, na ktorej leží človek na ventilácii a pri ňom stojí zdravotná sestra a hovorí mu, že: „Viete, vám nezaočkovaným púšťame hudbu. Vyberte si Landu alebo Csákovú.“ Pani Kozelová, ktorá ma taktiež problémy so svojím zdravotným stavom, vieme, že je obézna a že je fajčiarka, reálne uráža ľudí a vysmieva sa z ťažkého zdravotného stavu a robí si srandu z ľudí, ktorí skončili na pľúcnej ventilácii. Normálne ich hanobí, smeje sa z nich len preto, že sa rozhodli neočkovať. A vy tu budete moralizovať? Vy už láskavo neotvárajte ústa, lebo čo poviete, je kravina alebo urážka, alebo pokrytectvo. Druhý extrémista a neuveriteľne drzý človek je pán Osuský, ktorý si dovolil povedať, že pán Luc Montagnier je senilný a nevie, čo rozpráva, že držiteľ Nobelovej ceny a obhajca, objaviteľ vírusu HIV je, skrátka, senilný, nepočúvajte ho. Pán Osuský má vo všetkom pravdu. (Reakcia z pléna.) Mirko, buď ticho, lebo nikoho nezaujíma, čo hovoríš. Poviem vám tri zásadné mená, tri mená, to bude úplne stačiť. Stefan Hockertz, najväčší nemecký odborník na vakcíny, človek, ktorý vzdelaním predčí všetkých, ktorí tu sedíme, človek, ktorý celý život pracuje na vývoji a výrobe vakcín, povedal, že tieto mRNA vakcíny by ani nenazýval vakcínami, ale profylaktickou génovou terapiou. Stefan Hockertz. Jednoducho vyhľadateľné pre všetkých. Jaroslav Turánek, najväčší český odborník na vakcinológiu, akého viete nájsť. V roku 2019 mu, tuším, Česká akadémia vied udelila vyznamenanie Najlepšieho vedca vo svojom obore. Tento človek povedal, že mRNA vakcíny v sebe majú prvky génovej terapie a že sa nediví nikomu, kto tieto vakcíny odoprie, kto ich nechce, pretože ani on netuší, aké dlhodobé negatívne účinky po rokoch sa pri týchto vakcínach môžu prejaviť a že ako človek, ktorý desiatky a desiatky rokov ako najväčšia autorita vakcinológie v Českej republike nevie sa za tieto vakcíny zaručiť a nemôže povedať, že sú bezpečné. Jiří Beran, autor prvého vakcinačného pasu na tejto planéte, najväčšia česká kapacita v oblasti epidemiológie, neodporúča očkovať mladých ľudí a je zástanca dobrovoľného očkovania, pričom tvrdí, že očkovanie môže mať istý význam len pri rizikových osobách a pri starších ľuďoch a odmieta lockdowny, odmieta celoplošné zatváranie ekonomiky. Teraz tu príde nejaký Mirko Žiak a povie: „To sú všetko hoaxeri, podvodníci, to sú falzifikátori údajov, to sú ľudia, ktorých nemusíme počúvať.“ Najväčšie kapacity vo svojich oboroch sú pre týchto šarlatánov a klaunov dezoláti, podvodníci. A viete, čomu nasvedčuje, že tejto vakcíne ja nikdy nebudem veriť? Že keď Jaroslav Turánek (zaznievanie gongu) ako najväčší odborník na vakcinológiu v Českej republike natočil rozhovor pre Nadačný fond českého národa alebo Nadační fond svědomí národa, kde povedal tieto závažné veci, YouTube aj Facebook toto video zmazali, vraj šíri zdravotnícke dezinformácie. (Reakcia z pléna.) Vy, géniovia, jak povedal pán Žiak, teraz, že logicky, budú tvrdiť, že najväčší odborník na vakcinológiu je vraj (reakcie z pléna) šíriteľ dezinformácií... (Prerušenie vystúpenia predsedajúcim.) Laurenčík, Milan, podpredseda NR SR 253. Pán poslanec Žiak, fakt prestaňte vykrikovať! Mazurek, Milan, poslanec NR SR 254. To, že pán poslanec Žiak je normálny idiot, to tu všetci vieme. Ale to, že tento idiot nazve Jaroslava Turáneka hoaxerom, šíriteľom hoaxov, zatlieska tomu, že YouTube mu zmazal video, to nasvedčuje tej skutočnosti, nie teraz o jeho inteligencii, o tom sa nebavíme, že tu sa potiera legitímna vedecká diskusia. Ak sa tu objaví vedec, hoc´ celý život pracuje v tom obore, hoc´ mu môžete vďačiť za množstvo vakcín, ktoré na tomto svete sú, a vy ho zmažete, zakážete a debilko sa tu bude z neho vysmievať, tak potom nehovorte ľuďom, že vám majú veriť. Nehovorte ľuďom, že si majú byť istí, že tá vakcína je dobrá, keď špičkový odborník tvrdí, že nemusí byť dobrá a že z nej môžu vyplývať riziká, a preto ja tomu neverím. Ja sa snažím starať o svoje zdravie, snažím sa pracovať na svojom zdraví a ja si tú vakcínu pichnúť nenechám. Nenechám ani za svet. A odmietam, aby ste mi vy vstupovali do svedomia. A odmietam ja vstupovať do svedomia komukoľvek z vás. Ak si ju necháte pichnúť, nechajte. Je to vaše slobodné rozhodnutie. Ale ak mi takéto kapacity povedia, že o pár rokov môžu mať tieto vakcíny rôzne negatívne účinky, ktoré dnes nevieme zmerať, tak ja budem bystriť pozornosť a budem sa snažiť zodpovedne rozhodne rozhodovať a zvažovať riziká. Zvažovať si percentuálnu šancu, že s mojím zdravotným stavom a s mojím vekom môžem mať v tejto chorobe vážne problémy a zvažovať si možnosť rizika nejakej myokarditídy a nejakých vecí, ktoré teraz poznáme z vakcíny v tejto mojej vekovej kategórii. A doprajem každému občanovi Slovenskej republiky, aby si to takto mohol zvážiť na svojom zdraví sám. Nie som ako vy, že budem dehonestovať neočkovaných ľudí. Nie som ako vy, aby som vstupoval im do svedomia a hovoril, čo je správne. A nie som ako vy, aby som sa vysmieval z ľudí, ktorí celý život tvrdo pracujú na svojom vzdelaní a tvrdo budujú informácie o všetkých týchto záležitostiach. Hovoríte o tom, že jediná cesta je očkovanie a práve preto zavádzate tieto opatrenia. Ani jeden z vás, ani jeden z vás nepovedal, ako konkrétne budú mať tieto zákonné normy, ktoré ste tu priniesli, vplyv na zlepšenie situácie v zdravotníctve. Vyhýbate sa. Každý jeden z vás sa vyhýbate informáciám o tom, čo urobíte so zdravotníctvom, čo ste robili celé leto, čo ste robili minulé leto, akým spôsobom ste zdravotníctvo zlepšili. Zásadne sa vyhýbate akémukoľvek informovaniu o tom, ako budete pacientov liečiť, ale zmôžete sa len na to, ako obmedzíte zdravých ľudí, ako ich budete šikanovať, aké nariadenia uvalíte na zamestnávateľov, ako budete drviť túto spoločnosť a udupávať ju do zeme, ako budete ľuďom neustále brať ich práva a slobody, ale nepoviete nám jeden konkrétny jav, jeden konkrétny fakt, jednu konkrétnu štúdiu a výsledok, na základe čoho by to malo prispieť k zlepšeniu situácie v zdravotníctve. Ja ako občan Slovenskej republiky, ako poslanec, ktorý tu bojoval proti tým opatreniam minulý rok, som videl, že aj napriek tomu, že ste zavádzali lockdowny, že ste zavádzali celoplošné testovania, že ste zatvárali prevádzky, zatvárali školy, najdlhšie zatvorené školy v celej Európe, ste dosiahli najväčšie čísla. A dnes tu vy opäť predkladáte ešte tvrdšie zatváranie, ešte tvrdšie obmedzovanie a tvrdíte nám, že to vraj bude mať význam. A ja sa pýtam, na základe čoho vám máme veriť? Na základe čoho máme byť presvedčení o tom, že opakovanie toho istého vždy prinesie iný výsledok?! Viete, toto je definícia šialenstva a na tomto sa mi podieľať nechceme. My odmietame toto. Každý jeden z opozičných poslancov vám tu rád podporí čokoľvek, čo zlepší kvalitu zdravotníctva, čo zlepší pozíciu lekárov, čo zlepší liečbu ľudí, ktorí sa dostanú do ťažkého stavu. Každý jeden z nás vám tu pomôže v tom zahlasovať alebo podporiť akúkoľvek zmenu, ktorá môže zlepšiť aj tú situáciu, o ktorej som tu hovoril dnes doobeda, že keď sa dvaja ľudia s ťažším priebehom obrátia na svojho obvodného lekára, ako im to povie Národné centrum zdravotníckych informácií, aby im vybavil protilátky, tak ten ani nevie, ako to má urobiť alebo čo to má znamenať. Vidíte, že vám ten systém nefunguje, a idete na to z úplne opačného konca. Idete na to z opačného konca. Šikanujete, ubližujete zdravým a ekonomicky produktívnym, devastujete ekonomiku, ľuďom na Slovensku chcete odnímať živnostenské oprávnenia, zakazovať podnikať a zatvárať podniky a aj napriek tomu nepoviete slovo, jedno jediné slovo, akým spôsobom budete riešiť zdravotníctvo. Nič. Pani ministerka sa tu zmôže akurát na znôšku urážok a obhajobu niekoho, ako je Benčík. To je celé, čo ste predviedli. Absolútne nič. Nechcete nám nič povedať, lebo nič neviete, lebo tápate, lebo si myslíte, že keď budeme robiť to, čo v Rakúsku, no tak budeme dobre. Viete, bol to, tuším, Žiak alebo tiež iný génius, ktorý povedal, že keď sa zaočkujeme tak ako v Dánsku, tak zrušíme všetky opatrenia. A čo robí dnes Dánsko? Portugalsko, Izrael, Singapur, Amsterdam – Holandsko, Belgicko? Zrušili opatrenia? Majú prázdne nemocnice? Žijú slobodne? Zase idú v tých opatreniach donekonečna, pretože vraj tie vakcíny nefungujú proti novým mutáciám, vraj tie vakcíny nie sú tak účinné, tak tretia, štvrtá, piata, päťdesiata dávka. A vy sa divíte ľuďom, že toto nechcú prijať? Ľudia sa pýtajú samých seba, prečo asi výrobcovia týchto vakcín nechcú prijímať zodpovednosť za nežiaduce účinky a prečo zmluvy, ktoré sa môže bežný človek dočítať, sú celé začiernené a vlastne ani nevie, na čom sa Európska komisia s týmito farmafirmami dohodla. Toto, toto môže skončiť ako veľký zločin.